**I Z V J E Š Ć E**

sa 5. redovne sjednice Općinskog vijeća Općine Kršan održane dana 30. kolovoza 2012. godine, na kojoj je prisustvovalo 14 vijećnika Općinskog vijeća Općine Kršan.

Na sjednici Općinskog vijeća Općine Kršan donijeti su sljedeći akti:

**1.** **Odluka o kratkoročnom zaduženju Općine Kršan**

Nakon provedenog postupka javnog natječaja, Općinsko vijeće donijelo je Odluku o kratkoročnom kreditnom zaduženju Općine Kršan na iznos glavnice od 2.100.000,00 kn kod poslovne banke OTP BANKA d.d. Zadar, na jednogodišnji rok otplate. Kreditna sredstva koristit će se za financiranje projekta „Rekonstrukcija nerazvrstane ceste na dionici Čepić polje – Kožljak u svrhu rekonstrukcije nerazvrstane ceste na dionici Čepić Polje – Kožljak (Program IPARD, mjera 301).“

**2.** **Zaključak**  - prijedlog imenovanja člana Nadzornog odbora TD „Vodovod Labin“ Labin

Općinsko vijeće donijelo je Zaključak kojim se u Nadzorni odbor Trgovačkog društva VODOVOD LABIN d.o.o. Labin kao predstavnik Općine Kršan predlaže imenovanje dosadašnjeg član Serđa Vozila iz Kožljaka, Kožljak 31/A.

**3. Odluka o dopuni Odluke o koeficijentima za obračun plaće službenika i namještenika u Jedinstvenom upravnom odjelu Općine Kršan**

Odlukom o dopuni Odluke o koeficijentima za obračun plaće službenika i namještenika u Jedinstvenom upravnom odjelu Općine Kršan izvršena je nadopuna postojeće Odluke koeficijentom za obračun plaća za novo radno mjesto - Viši referent za urbanizam, graditeljstvo i komunalne poslove u Odsjeku za urbanizam, graditeljstvo i komunalne poslove JUO Općine Kršan.

**4. Plana zaštite i spašavanja Općine Kršan i Plana civilne zaštite Općine Kršan**

Nakon donošenja Procjene ugroženosti stanovništva, materijalnih i kulturnih dobara i okoliša od katastrofa i velikih nesreća za Općinu Kršan u prosincu 2011. godine, Općinsko vijeće je donijelo Plana zaštite i spašavanja Općine Kršan i Plana civilne zaštite Općine Kršan prema odredbama Zakona o zaštiti i spašavanju.

Planovi se donose poradi utvrđivanja organizacije aktiviranja i djelovanja sustava zaštite i spašavanja, preventivnih mjera i postupaka, zadaća i nadležnosti ljudskih snaga i potrebnih materijalno-tehničkih sredstava, te provođenja zaštite i spašavanja do otklanjanja posljedica katastrofe i velikih nesreća.

**5.** **Općinski načelnik podnio je Općinskom vijeću izvješće o radu**

Na sjednici Općinskog vijeća Općine Kršan, Općinski načelnik podnio je Općinskom vijeću izvješće o radu za razdoblje siječanj – lipanj 2012. godine. Vijećnici Općine Kršan o izvješću ne glasaju. Na izvješće načelnika nije bilo primjedbi.

**OPĆINSKO VIJEĆE OPĆINE KRŠAN**

Kršan, 31. kolovoza 2012.

**\_\_\_\_\_\_\_\_\_\_\_\_\_\_\_\_\_\_\_**

**Općinski načelnik**

 **Valdi Runko**

Izvješće za WEB stranicu sastavila:

 Glorija Fable